Na temelju članka 40. Statuta Grada Koprivnice (“Glasnik Grada Koprivnice” broj 4/09, 1/12, 1/13, 3/13 - pročišćeni tekst), Gradsko vijeće Grada Koprivnice, na \_\_\_. sjednici, održanoj \_\_\_\_ 2016. godine donijelo je

**Strategiju jedinstvene politike** **za osobe s invaliditetom Grada Koprivnice**
**za razdoblje od 2016. do 2020. godine**

**1.UVOD**

 Strategija jedinstvene politike za osobe s invaliditetom Grada Koprivnice (u daljnjem tekstu: „Koprivnička strategija“), provodi se od 2005. godine, sukladno Nacionalnoj strategiji jedinstvene politike za osobe s invaliditetom od 2003. do 2006. godine i Nacionalnoj strategiji izjednačavanja mogućnosti za osobe s invaliditetom od 2007. do 2015.godine (u daljnjem tekstu: „Nacionalna strategija“) Temelji se na vrijednostima Ustava Republike Hrvatske i međunarodnim dokumentima, među kojima su najznačajniji Opća deklaracija o ljudskim pravima, Konvencija o pravima osoba s invaliditetom Ujedinjenih naroda (u daljnjem tekstu: Konvencija) i Akcijski plan Vijeća Europe za promicanje prava i potpunog sudjelovanja u društvu osoba s invaliditetom: poboljšanje kvalitete života osoba s invaliditetom u Europi 2006 – 2015.

Nacionalna strategija je donesena radi usuglašavanja postojećih pravnih propisa u različitim sustavima, uz nastojanje da sva područja života i djelovanja budu otvorena i pristupačna osobama s invaliditetom. Osnovni cilj provođenja jedinstvene politike za osobe s invaliditetom je stvaranje nužnih preduvjeta za izjednačavanje mogućnosti osoba s invaliditetom, stavljajući naglasak na aktivni pristup, odnosno, na sposobnosti, a ne ograničenja osoba s invaliditetom. U postizanju navedenog cilja primjenjuju se sljedeća načela: poštivanje urođenog dostojanstva, osobne autonomije, uključujući slobodu osobnog izbora i neovisnost osoba; nediskriminacija; puno i učinkovito sudjelovanje i uključivanje u društvo; poštivanje razlika i prihvaćanje invaliditeta kao dijela ljudske raznolikosti i čovječnosti; jednake mogućnosti; pristupačnost; jednakost između muškaraca i žena; poštivanje sposobnosti razvoja djece s teškoćama u razvoju i poštivanje prava djece s teškoćama u razvoju na očuvanje vlastitog identiteta.

Mjere i aktivnosti za postizanje ciljeva Nacionalne, pa tako i Koprivničke strategije, provodili su se kroz sljedeća područja djelovanja: obitelj; odgoj i obrazovanje; profesionalna rehabilitacija, zapošljavanje i rad; zdravstvena zaštita; socijalna skrb; stanovanje, mobilnost, pristupačnost; rekreacija, razonoda i sport; pravna zaštita i zaštita od nasilja i zlostavljanja; sudjelovanje u kulturnom životu; sudjelovanje u političkom i javnom životu; udruge osoba s invaliditetom; informiranje, komunikacija i podizanje razine svijesti; život u zajednici.

Tijekom posljednjih jedanaest godina, postignut je značajan napredak u području informiranja i senzibiliziranja javnosti o mogućnostima i potrebama osoba s invaliditetom, u području uklanjanja arhitektonskih barijera, zapošljavanja osoba s invaliditetom, pružanja novih socijalnih usluga vaninstitucionalne skrbi, u ostvarivanju prava iz socijalne skrbi Grada Koprivnice, promicanju prava osoba s invaliditetom i stvaranju preduvjeta za njihovo aktivno sudjelovanje u životu zajednice. Određene mjere su u potpunosti realizirane, a pojedine je potrebno unaprijediti.

U području djelovanja „obitelj“ realizirane su određene aktivnosti koje je potrebno nadalje provoditi. Sukladno Zakonu o zaštiti osobnih podataka („Narodne novine“ broj 103/03, 118/06, 41/08, 130/11 i 106/12), utemeljen je Registar o osobama s invaliditetom s područja Grada Koprivnice koji sadrži osobne podatke o osobama s invaliditetom i djeci s teškoćama u razvoju, kao i o njihovom obiteljskom statusu. U partnerstvu s nadležnim institucijama udruge osoba s invaliditetom kontinuirano provode programe/projekte kojima su postignuti određeni rezultati u jačanju društvene svijesti o vrijednostima obitelji i značaju kvalitetnog obiteljskog života za razvoj djece s teškoćama u razvoju i za kvalitetno življenje odraslih osoba s invaliditetom. Provode se i programi/projekti osnaživanja, odnosno informiranja i pružanja odgovarajuće psihosocijalne potpore osobama s invaliditetom, djeci s teškoćama u razvoju i članovima njihovih obitelji. U svrhu osamostaljivanja i izgradnje kvalitetnih obiteljskih odnosa, razvijene su i aktivnosti pripremanja mladih osoba s invaliditetom za roditeljske i partnerske uloge, a organizirano je i pružanje određenih vaninstitucionalnih oblika pomoći.

U odgojno-obrazovnim ustanovama na području Grada Koprivnice stvoreni su značajni preduvjeti za pravovremeno i primjereno odgojno-obrazovno djelovanje u odnosu na djecu s teškoćama u razvoju, s tendencijom unaprjeđivanja individualiziranog odgojno-obrazovnog pristupa polaznicima integriranim u redovne škole, ali i polaznicima posebnih razrednih odjeljenja te škole za djecu s teškoćama u razvoju. Unatoč zapošljavanju određenog broja stručnih suradnika, odnosno psihologa i logopeda u DV „Tratinčica“, po jednog psihologa u dvjema osnovnim školama, u jednoj osnovnoj školi socijalnog pedagoga, u COOR „Podravsko sunce“ logopeda za potrebe pružanja logopedske pomoći svoj djeci s govornim smetnjama i teškoćama u čitanju i pisanju, u većini odgojno-obrazovnih ustanova nisu u potpunosti formirani stručni timovi, te nedostaje određeni broj stručnih suradnika. Članovima stručnih timova odgojno-obrazovnih ustanova, ali i odgajateljima, nastavnicima i profesorima, omogućena je kontinuirana edukacija o radu s djecom s teškoćama u razvoju. Zgrada COOR-a „Podravsko sunce“ je u potpunosti prilagođena djeci s teškoćama u razvoju, dok su objekti ostalih odgojno-obrazovnih ustanova prilagođeni djelomično, sukladno arhitektonskim mogućnostima. Započete procese je potrebno unaprjeđivati, te nadalje stvarati specifične uvjete odgoja i obrazovanja sukladno potrebama učenika. U okviru različitih projekata zapošljavani su pomoćnici u nastavi, a provođene su i radionice namijenjene roditeljima djece s teškoćama u razvoju predškolske dobi. Nabavljen je i didaktički materijal za unaprjeđenje i poboljšanje rada s djecom s teškoćama u razvoju.

Sukladno mjerama zapošljavanja teže zapošljivih osoba, kontinuirano se, na povremenim i privremenim poslovima, ali i na poslovima na neodređeno vrijeme, zapošljavaju osobe s invaliditetom, a Grad Koprivnica je svojim Odlukama o komunalnoj naknadi, komunalnom doprinosu i gradskim porezima, utvrdio povoljnije uvjete samozapošljavanja, odnosno pokretanja poduzetničkih djelatnosti za osobe s invaliditetom. Radi značajnog zapošljavanja osoba s invaliditetom, Grad Koprivnica je 2008. godine proglašen poslodavcem godine za osobe s invaliditetom. Potrebno je nastaviti procese informiranja i senzibiliziranja poslodavaca, a osobe s invaliditetom osnaživati i poticati na samozapošljavanje, te stvarati preduvjete za razvoj socijalnog poduzetništva.

Odlukom o socijalnoj skrbi Grada Koprivnice („Glasnik Grada Koprivnice“ broj 4/12, 3/13, 3/14, 5/15, 1/16 – pročišćeni tekst), osobama teže narušenog zdravlja i s većim utvrđenim invaliditetom, omogućeno je ostvarivanje određenih prava pod povoljnijim uvjetima, poput pomoći za podmirenje troškova stanovanja, pomoći u prehrani, podmirenju troškova prehrane učenika osnovnih škola u školskoj kuhinji, te korištenju prava na novčanu potporu za pohađanje srednje škole.

Nekoliko javnih ustanova u Koprivnici djelomično je prilagođeno osobama s invaliditetom, najčešće osobama s tjelesnim oštećenjima, među kojima je prilaz zgradi Hrvatske pošte na Trgu Eugena Kumičića, ulaz u zgradu FINE, Doma zdravlja Koprivničko-križevačke županije, Upravu Podravke d.d., zgradu Zajednice tehničke kulture Grada Koprivnice, Gradske uprave i druge. U OŠ „Braća Radić“ i Gradskoj upravi ugrađena su dizala i uređen sanitarni čvor za potrebe djece s teškoćama u razvoju i osoba s invaliditetom. Ozvučeni su semafori na 6 vrlo prometnih raskrižja u gradu, taktilno obilježen ulaz u zgradu PU koprivničko-križevačke i novu zgradu Centra za socijalnu skrb Koprivnica, te određene trgovačke centre. Izgrađene su nove i rekonstruirane postojeće pješačko-biciklističke staze i druge javne površine sukladno Pravilniku o osiguranju pristupačnosti građevina osobama s invaliditetom i smanjene pokretljivosti („Narodne novine“ broj 78/13). Neophodno je daljnje prilagođavanje osobama teže pokretljivosti, različitih vrsta i stupnja oštećenja.

U okviru različitih projekata zapošljavani su osobni asistenti i videći pratitelji. Program „taxi službe“, odnosno prijevoza osoba s invaliditetom, sufinanciran je sredstvima Grada Koprivnice, sukladno kriterijima utvrđenim od strane Koordinacije udruga osoba s invaliditetom koje djeluju na području Grada Koprivnice. Potrebno je omogućiti pratitelja, unaprijediti kriterije korištenja navedenog programa i učiniti ga dostupnim većem broju korisnika. U području stanovanja potrebno je stvoriti preduvjete za organizirano stanovanje osoba s invaliditetom.

Programe rekreativnog i natjecateljskog bavljenja sportskim aktivnostima osoba s invaliditetom provode različite udruge, a u tu su svrhu osnovane i sportske udruge osoba s invaliditetom, poput Športske udruge slijepih Koprivničko-križevačke županije „Podravina“, Sportske udruge za osobe s intelektualnim teškoćama „Veliko srce“ i Športske udruge tjelesnih invalida Grada Koprivnice, čiji se programi sufinanciraju sredstvima iz Proračuna Grada Koprivnice. Od 2014. godine utvrđeni su kriteriji korištenja Gradskog bazena Cerine za osobe s invaliditetom bez naknade, odnosno, na teret sredstava Proračuna Grada Koprivnice.

Različiti programi osnaživanja osoba s invaliditetom i članova njihovih obitelji, smanjenja rizika socijalne isključenosti, zaštite od nasilja i zlostavljanja, provode se kontinuirano. Tiskanim publikacijama, radio emisijama, aktivnim djelovanjem udruga na društvenim mrežama i putem drugih suvremenih medija, javnost se informira o osobama s invaliditetom i djeci s teškoćama u razvoju, te udrugama koje za njih djeluju. Pravovaljanim informiranjem, radionicama, javnim djelovanjem i na druge načine, provodi se i senzibiliziranje javnosti, uključujući javne ustanove i djelatnike koji se u profesionalnom radu susreću s ovom osjetljivom skupinom građana, ali i sve članove zajednice, počevši od predškolske dobi.

Kontinuirano se stvaraju preduvjeti za sudjelovanje osoba s invaliditetom u kulturnom, te političkom i javnom životu općenito. Članstvom i aktivnim radom u predstavničkim i radnim tijela Gradskog vijeća i gradonačelnika Grada Koprivnice, osobe s invaliditetom izravno sudjeluju u donošenju važnih odluka i raspoređivanju sredstava iz Proračuna Grada Koprivnice, te kreiranju i provođenju javnih politika.

Ustanovljen je sustav vrednovanja programskih/projektnih prijedloga udruga građana, te su značajnim sredstvima iz Proračuna Grada Koprivnice, u iznosu od cca 200.000,00 kn godišnje, sufinancirani različiti informativni, edukativni, preventivni, habilitacijski i rehabilitacijski, kao i programi/projekti psihosocijalne podrške udruga koje rade s osobama s invaliditetom i iz područja zdravstva. No, većina udruga nema zadovoljavajuće prostorne kapacitete za rad i provođenje socijalnih usluga.

Potrebno je i nadalje unaprjeđivati postojeće socijalne usluge, programe, projekte i aktivnosti, te razvijati nove oblike vaninstitucionalne podrške obiteljima djece s teškoćama u razvoju i osoba s invaliditetom.

Važnost provođenja politike izjednačavanja mogućnosti i socijalne integracije osoba s invaliditetom, prepoznata je i pri izradi Strategije razvoja Grada Koprivnice 2015.-2020. (u daljnjem tekstu:“Strategija“) u kojoj je područje rada s osobama s invaliditetom jedna od „horizontalnih tema“, što znači da će se provedbom svih mjera ove Strategije voditi računa o dostupnosti svih sadržaja i rezultata osobama s invaliditetom.

Jedna od mjera za postizanje cilja Strategije „Poboljšati kvalitetu postojećih i razviti nove usluge unutar sustava socijalne skrbi“, je i mjera „Razvoj novih savjetodavnih i drugih usluga izvaninstitucionalog karaktera u socijalno-zdravstvenom sektoru“, a „Provoditi i revidirati Strategiju jedinstvene politike za osobe s invaliditetom Grada Koprivnice“- jedna od aktivnosti za realizaciju navedene mjere.

Sukladno navedenom, a radi daljnjeg provođenja dobre prakse, nastavljajući kontinuitet postojećih i razvijanjem novih socijalnih usluga sukladno izraženim potrebama djece s teškoćama u razvoju i osoba s invaliditetom, potrebno je donijeti Strategiju jedinstvene politike za osobe s invaliditetom Grada Koprivnice za razdoblje od 2016. do 2020.godine.

Utvrđivanje prijedloga Strategije jedinstvene politike za osobe s invaliditetom jedna je od zadaća Odbora za izjednačavanje mogućnosti i socijalnu integraciju, kao stalnog radnog tijela Gradskog vijeća Grada Koprivnice.

Osim Grada Koprivnice, najvažniji dionici u provođenju Koprivničke strategije su svakako same osobe s invaliditetom, udruge osoba s invaliditetom i druge relevantne organizacije civilnog društva, javne ustanove i pojedinci, te mediji.

**2. OPĆI CILJ STRATEGIJE**

Opći cilj provođenja Strategije jedinstvene politike za osobe s invaliditetom Grada Koprivnice za razdoblje od 2016. do 2020. godine je stvaranje nužnih preduvjeta za izjednačavanje mogućnosti osoba s invaliditetom i sprečavanja socijalne isključenosti, s naglaskom na aktivnom pristupu, odnosno, na sposobnostima, a ne ograničenjima osoba s invaliditetom.

**3. POSEBNI CILJEVI STRATEGIJE**

1. unaprijediti postojeće i razviti nove oblike izvaninstitucionalnih potpora djeci s teškoćama u razvoju

 i osobama s invaliditetom

2. unaprijediti dostupnost specifičnog odgoja i obrazovanja sukladno potrebama polaznika na svim

 razinama

3. provoditi nediskriminacijsku politiku u području zapošljavanja osoba s invaliditetom

4. unaprijediti prevenciju oštećenja zdravlja i sprečavati teža oštećenja zdravlja

5. unaprijediti preduvjete mobilnosti osoba s invaliditetom

6. unaprijediti preduvjete za ostvarivanje ljudskih prava i temeljnih sloboda osoba s invaliditetom na

 ravnopravnoj osnovi s drugim osobama

7. unaprijediti uvjete za razvoj civilnog društva u području rada s djecom s teškoćama u razvoju i

 osobama s invaliditetom.

**4. MJERE I AKTIVNOSTI**

**CILJ 1:** **Unaprijediti postojeće i razviti nove oblike izvaninstitucionalnih potpora djeci s teškoćama**

 **u razvoju i osobama s invaliditetom**

**Mjera 1.1: Učiniti postojeće oblike izvaninstitucionalne potpore dostupnima većem broju korisnika**

**Aktivnost 1.1.1.** Unaprijediti kriterije pružanja i sufinanciranja usluga pomoći i njege u kući

Nositelj: Grad Koprivnica

Indikatori: utvrđeni novi kriteriji pružanja i sufinanciranja usluga pomoći i njege u kući, povećan broj korisnika usluga pomoći i njege u kući za 15 korisnika

Izvori potrebnih financijskih sredstava: Grad Koprivnica

Razdoblje provedbe: do kraja 2020.godine

**Aktivnost 1.1.2.** Unaprijediti kriterije pružanja i sufinanciranja usluga pomoći u prehrani

Nositelj: Grad Koprivnica

Indikatori: utvrđeni novi kriteriji pružanja i sufinanciranja usluga pomoći u prehrani, povećan broj korisnika usluga pomoći u prehrani za 30 korisnika

Izvori potrebnih financijskih sredstava: Grad Koprivnica

Razdoblje provedbe: do kraja 2020.godine

**Aktivnost 1.1.3**. Povećati broj zaposlenih pružatelja usluga (njegovatelja/ica)

Nositelji: Gradsko društvo Crvenog križa Koprivnica; Hrvatski zavod za zapošljavanje, Ispostava Koprivnica

Indikatori: povećan broj zaposlenih pružatelja usluga (njegovatelja/ica) za 5 zaposlenika

Izvori potrebnih financijskih sredstava:

Gradsko društvo Crvenog križa Koprivnica; Hrvatski zavod za zapošljavanje, Ispostava Koprivnica

Razdoblje provedbe: do kraja 2020.godine

**Mjera 1.2. Omogućiti korištenje novih oblika izvaninstitucionalne potpore**

**Aktivnost 1.2.1.** Organizirati fizikalnu terapiju u kući

Nositelji: udruge osoba s invaliditetom, ustanova za pružanje zdravstvene njege u kući, Grad

 Koprivnica

Indikatori: organizirana fizikalna terapija u kući

Izvori potrebnih financijskih sredstava: udruge osoba s invaliditetom, Grad Koprivnica

Razdoblje provedbe: do kraja 2020.godine

**Aktivnost 1.2.2.**Organizirati cjelodnevni boravak za osobe s invaliditetom

Nositelji: udruge osoba s invaliditetom, centar za socijalnu skrb Koprivnica

Indikatori: organiziran cjelodnevni boravak za osobe s invaliditetom

Izvori potrebnih financijskih sredstava: Ministarstvo socijalne politike i mladih, udruge osoba s invaliditetom, Grad Koprivnica

Razdoblje provedbe: do kraja 2020.godine

**Aktivnost 1.2.3.** Osigurati djeci s teškoćama u razvoju ranu intervenciju

Nositelji: COOR „Podravsko sunce“ Koprivnica, Centar za socijalnu skrb Koprivnica, udruge

 osoba s invaliditetom, Grad Koprivnica

Indikatori: organizirana rana intervencija

Izvori potrebnih financijskih sredstava: Ministarstvo socijalne politike i mladih, Grad Koprivnica

Razdoblje provedbe: do kraja 2017.godine

**Aktivnost 1.2.4.** Stvoriti preduvjete za organizirano stanovanje osoba s invaliditetom uz podršku

Nositelji: udruge osoba s invaliditetom, Centar za socijalnu skrb, Grad Koprivnica

Indikatori: izrađen program organiziranog stanovanja osoba s invaliditetom uz podršku

Izvori potrebnih financijskih sredstava: udruge osoba s invaliditetom, Grad Koprivnica, Ministarstvo socijalne politike i mladih

Razdoblje provedbe: do kraja 2020. godine

**CILJ 2. Unaprijediti dostupnost specifičnog odgoja i obrazovanja sukladno potrebama polaznika**

 **odgojno-obrazovnih ustanova na svim razinama**

**Mjera 2.1. Osigurati infrastrukturnu potporu djeci s teškoćama u razvoju, prilagođenu njihovim specifičnim potrebama**

**Aktivnost 2.1.1**.Osigurati pomoćnika u predškolskoj ustanovi

Nositelji: predškolske ustanove, Grad Koprivnica

Indikatori: osigurani pomoćnici u predškolskoj ustanovi

Izvori potrebnih financijskih sredstava: predškolske ustanove, Grad Koprivnica

Razdoblje provedbe: do kraja 2020.godine

**Aktivnost 2.1.2.** Osigurati kontinuirane izvore financijskih sredstava za pružanje usluga pomoćnika u nastavi

Nositelji: osnovne škole, Grad Koprivnica

Indikatori: osiguran kontinuirani izvor financijskih sredstava za pružanje usluga pomoćnika u nastavi

Izvori potrebnih financijskih sredstava: Ministarstvo znanosti, obrazovanja i sporta, Grad Koprivnica

Razdoblje provedbe: do kraja 2020.godine

**Mjera** **2.2. Osigurati stručnu pomoć djeci s teškoćama u razvoju integriranoj u redovne škole po prilagođenom i individualiziranom programu**

 **Aktivnost 2.2.1.** Omogućiti pomoć u učenju za djecu s teškoćama u razvoju integriranu u

 redovne škole po prilagođenom i individualiziranom programu

Nositelji: COOR „Podravsko sunce“, osnovne škole, srednje škole, Grad Koprivnica

Indikatori: osigurana pomoć u učenju djeci s teškoćama u razvoju integriranoj u redovne škole po

 prilagođenom i individualiziranom programu

Izvori potrebnih financijskih sredstava: Ministarstvo znanosti, obrazovanja i sporta, Ministarstvo socijalne politike i mladih, Grad Koprivnica

Razdoblje provedbe: do kraja 2020.godine

**Aktivnost 2.2.2.** Omogućiti psihološku pomoć obiteljima djece s teškoćama u učenju

Nositelji: COOR „Podravsko sunce“, osnovne škole, srednje škole, Grad Koprivnica

Indikatori: osigurana psihološka pomoć obiteljima djece s teškoćama u učenju

Izvori potrebnih financijskih sredstava: Ministarstvo znanosti, obrazovanja i sporta, Ministarstvo socijalne politike i mladih, Grad Koprivnica

Razdoblje provedbe: do kraja 2020.godine

**Aktivnost 2.2.3.** Omogućiti logopedsku pomoć učenicima integriranim u redovni odgojno-obrazovni sustav

Nositelji: COOR „Podravsko sunce“, osnovne škole, srednje škole, Grad Koprivnica

Indikatori: osigurana logopedsku pomoć učenicima integriranim u redovni odgojno-obrazovni sustav

Izvori potrebnih financijskih sredstava: Ministarstvo znanosti, obrazovanja i sporta, Ministarstvo socijalne politike i mladih, Koprivničko-križevačka županija, Grad Koprivnica

Razdoblje provedbe: do kraja 2017.godine

**CILJ 3. Provoditi nediskriminacijsku politiku u području zapošljavanja osoba s invaliditetom**

**Mjera 3.1. Poticati zapošljavanje osoba s invaliditetom**

**Aktivnost 3.1.1**. informirati poslodavce o mogućnostima zapošljavanja i programima potpora zapošljavanja osoba s invaliditetom

Nositelji: Hrvatski zavod za zapošljavanje, Ispostava Koprivnica; udruge osoba s invaliditetom

Indikatori: održane radionice s poslodavcima, izdani leci i brošure za poslodavce, povećan broj zaposlenih osoba s invaliditetom

Izvori potrebnih financijskih sredstava: Hrvatski zavod za zapošljavanje, Ispostava Koprivnica u okviru redovne djelatnosti; udruge osoba s invaliditetom u okviru redovne djelatnosti i posebnih programa i projekata

Razdoblje provedbe: do kraja 2020. godine

**Aktivnost 3.1.2**. Poticati razvijanje socijalnog poduzetništva

Nositelji: udruge osoba s invaliditetom; Hrvatski zavod za zapošljavanje, Ispostava Koprivnica;
Grad Koprivnica

Indikatori: osnovana socijalna poduzeća, povećan broj zaposlenih osoba s invaliditetom

Izvori potrebnih financijskih sredstava: Hrvatski zavod za zapošljavanje, Ispostava Koprivnica u okviru redovne djelatnosti; udruge osoba s invaliditetom u okviru redovne djelatnosti i posebnih programa i projekata; Grad Koprivnica

Razdoblje provedbe: do kraja 2020. godine

**Mjera 3.2. Poticanje samozapošljavanja osoba s invaliditetom**

**Aktivnost 3.2.1.**Informirati osobe s invaliditetom o mogućnostima samozapošljavanja

Nositelji: Hrvatski zavod za zapošljavanje, Ispostava Koprivnica; Grad Koprivnica; Upravni odjel za financije, poticanje poduzetništva i komunalno gospodarstvo; udruge osoba s invaliditetom

Indikatori: iskorištene povlastice za samozapošljavanje osoba s invaliditetom, povećan broj zaposlenih osoba s invaliditetom

Izvori potrebnih financijskih sredstava: Hrvatski zavod za zapošljavanje, Ispostava Koprivnica u okviru redovne djelatnosti; udruge osoba s invaliditetom u okviru redovne djelatnosti i posebnih programa i projekata; Grad Koprivnica

Razdoblje provedbe: do kraja 2020.godine

**CILJ 4. Unaprijediti prevenciju oštećenje zdravlja i sprečavanje težih oštećenja zdravlja**

 **Mjera 4.1. Unaprijediti sustav promicanja zdravog načina života**

**Aktivnost 4.1.1.** Povećati financijska sredstva za sufinanciranje preventivnih programa i projekata koji educiraju i podižu svijest građana o zdravom načinu prehrane, potrebi tjelesne aktivnosti, štetnosti pušenja cigareta, konzumiranja alkohola i opojnih droga

Nositelji: Grad Koprivnica, udruge, zdravstvene ustanove

Indikatori: povećan iznos financijskih sredstava kojima se sufinanciraju preventivni programi i projekti

Izvori potrebnih financijskih sredstava: Grad Koprivnica

Razdoblje provedbe: do kraja 2020.godine

**Mjera 4.2. Podupirati nabavu nove medicinske opreme za potrebe Opće bolnice Koprivnica i Doma zdravlja Koprivničko-križevačke županije**

**Aktivnost 4.2.1.** Organizirati akcije prikupljanja sredstava za nabavu medicinske opreme
Nositelji: zdravstvene ustanove, Grad Koprivnica, udruge građana

Indikatori: nabavljena nova medicinska oprema za potrebe Opće bolnice Koprivnica ili Doma zdravlja Koprivničko-križevačke županije

Izvori potrebnih financijskih sredstava: Ministarstvo zdravlja, donacije, humanitarne akcije

Razdoblje provedbe: do kraja 2020.godine

**CILJ 5. Unaprijediti preduvjete mobilnosti osoba s invaliditetom**

**Mjera 5.1. Unaprijediti pristupačnost javnih ustanova, objekata i površina**

**Aktivnost 5.1.1.**Prilagoditi dostupnost pozornice u dvorani „Domoljub“ u Koprivnici i dvorani u

 Domu mladih Koprivnica

Nositelji: Pučko otvoreno učilište Koprivnica, GKP „Komunalac“ Koprivnica, Grad Koprivnica,

 udruge osoba s invaliditetom

Indikatori: prilagođen pristup pozornicama u dvorani „Domoljub“ u Koprivnici i dvorani u Domu

 mladih Koprivnica

Izvori potrebnih financijskih sredstava: Pučko otvoreno učilište Koprivnica, GKP „Komunalac“ Koprivnica

Razdoblje provedbe: do kraja 2020.godine

**Mjera 5.2. Unaprijediti prijevoz za osobe s invaliditetom na području Grada Koprivnice**

**Aktivnost 5.2.1.** Povećati kapacitete taxi službe za prijevoz osoba s invaliditetom

Nositelji: Grad Koprivnica; Upravni odjel za društvene djelatnosti i europske poslove; udruge osoba s invaliditetom

Indikatori: povećan broj vozila prilagođenih prijevozu osoba s invaliditetom

Izvori potrebnih financijskih sredstava: taxi služba

Razdoblje provedbe: do kraja 2020.godine

**Aktivnost 5.2.2.** Omogućiti osobama s invaliditetom usluge pratitelja tijekom prijevoza

Nositelji: Grad Koprivnica; Upravni odjel za društvene djelatnosti i europske poslove; udruge osoba s invaliditetom

Indikatori: utvrđeni kriteriji, osigurana sredstva i omogućena usluga pratitelja

Izvori potrebnih financijskih sredstava: udruge osoba s invaliditetom, Grad Koprivnica

Razdoblje provedbe: do kraja 2020.godine

**CILJ 6. Unaprijediti preduvjete za ostvarivanje ljudskih prava i temeljnih sloboda osoba** **s**

**invaliditetom na ravnopravnoj osnovi s drugim osobama**

**Mjera 6.1. Pravna zaštita i zaštita osoba s invaliditetom od nasilja i zlostavljanja**

**Aktivnost 6.1.1.**Podizati razinu svijesti građana o zaštiti i ostvarivanju ljudskih prava djece

s teškoćama u razvoju i osoba s invaliditetom

Nositelji: udruge za rad s osobama s invaliditetom, odgojno-obrazovne
ustanove, udruge za rad s djecom i mladima, Grad Koprivnica

Indikatori: broj radionica, seminara, radio emisija o zaštiti osoba s invaliditetom, evaluacija od strane osoba s invaliditetom

Izvori potrebnih financijskih sredstava: udruge osoba s invaliditetom, udruge za rad s djecom i mladima, Grad Koprivnica

Razdoblje provedbe: do kraja 2020. godine

**Aktivnost 6.1.2.** Osnaživati djecu s teškoćama u razvoju i osobe s invaliditetom za borbu protiv svih oblika diskriminacije

Nositelji: udruge za rad s osobama s invaliditetom, odgojno-obrazovne ustanove, Grad Koprivnica

Indikatori: broj radionica, evaluacija od strane osoba s invaliditetom

Izvori potrebnih financijskih sredstava: udruge osoba s invaliditetom, udruge za rad s djecom i mladima, Grad Koprivnica

Razdoblje provedbe: do kraja 2020. godine

**Aktivnost 6.1.3.** Omogućiti osobama s invaliditetom odgovarajuću stručnu pravnu pomoć

Nositelji: udruge osoba s invaliditetom

Indikatori:održana pravna savjetovanja, broj korisnika pravnih savjetovanja

Izvori potrebnih financijskih sredstava: udruge osoba s invaliditetom

Razdoblje provedbe: do kraja 2020. godine

**Mjera 6.2.** **Unaprjeđivanje znanja stručnih djelatnika u javnim ustanovama za rad s djecom s teškoćama u razvoju i osobama s invaliditetom**

**Aktivnost 4.3.1.** Organizirati edukativne radionice i predavanja

Nositelji: zdravstvene ustanove, odgojno-obrazovne ustanove, ustanove u području kulture, ustanove u području pravosuđa, javna uprava, udruge građana

Indikatori: održane edukativne radionice i predavanja, unaprijeđen odnos stručnih djelatnika u javnim ustanovama prema djeci s teškoćama u razvoju i osobama s invaliditetom, zadovoljstvo djece s teškoćama u razvoju i osoba s invaliditetom odnosom i uslugama stručnih djelatnika u javnim ustanovama

Izvori potrebnih financijskih sredstava: zdravstvene ustanove, odgojno-obrazovne ustanove, ustanove u području kulture, javna uprava, udruge građana

Razdoblje provedbe: do kraja 2020.godine

**CILJ 7. Unaprijediti uvjete za razvoj civilnog društva u području rada s djecom s teškoćama u**

 **razvoju i osobama s invaliditetom**

**Mjera 7.1. Poboljšati uvjete rada udruga za rad s djecom s teškoćama u razvoju i osobama s invaliditetom**

Aktivnost 7.1.1. Udrugama za rad s djecom s teškoćama u razvoju i osobama s invaliditetom poboljšati kapacitete za rad i pružanje socijalnih usluga

Nositelji: Grad Koprivnica, udruge osoba s invaliditetom

Indikatori: Udrugama za rad s djecom s teškoćama u razvoju i osobama s invaliditetom poboljšani kapaciteti rada i pružanja socijalnih usluga

Izvori potrebnih financijskih sredstava: Grad Koprivnica, udruge osoba s invaliditetom

Razdoblje provedbe: do kraja 2020. godine

**5. PROVEDBA STRATEGIJE**

 Praćenje provođenja Strategije jedinstvene politike Grada Koprivnice za osobe s invaliditetom u nadležnosti je Odbora za izjednačavanje mogućnosti i socijalnu integraciju (u daljnjem tekstu:Odbor), u suradnji s Upravnim odjelom za društvene djelatnosti i europske poslove Grada Koprivnice.

 Upravni odjel za društvene djelatnosti i europske poslove s drugim nadležnim upravnim odjelima Grada Koprivnice i Odborom, izradit će Operativni plan Koprivničke strategije u roku tri mjeseca od njena donošenja.

 Upravni odjeli Grada Koprivnice, ustanove kojima je osnivač Grad Koprivnica i trgovačka društva u vlasništvu Grada Koprivnice dužni su provoditi mjere i aktivnosti iz Koprivničke strategije radi promicanja prava i unaprjeđenja položaja osoba s invaliditetom u Gradu Koprivnici.

 Odbor za izjednačavanje mogućnosti i socijalnu integraciju svake će godine do 1. travnja
podnijeti Gradskom vijeću izvješće o provedbi Koprivničke strategije u prethodnoj godini.
Upravni odjeli Grada Koprivnice dužni su u svoje godišnje planove rada uvrstiti mjere i
aktivnosti u skladu s Koprivničkom strategijom, te za svaku godinu osigurati sredstva za njihovu
provedbu.
 Strategija jedinstvene politike za osobe s invaliditetom Grada Koprivnice za razdoblje od 2016. do 2020. godine bit će objavljena na web stranici i u Glasniku Grada Koprivnice.

KLASA: 550-01/16-01/

URBROJ: 2137/01-04/3-16-

Koprivnica, \_\_\_\_ \_\_ 2016.

 PREDSJEDNIK:

 Zoran Gošek, dipl. ing.

**O B R A Z L O Ž E N J E**

Strategija jedinstvene politike za osobe s invaliditetom (u daljnjem tekstu: „Koprivnička strategija“)

provodi se od 2005. godine, djelovanjem u sljedećim područjima: obitelj; odgoj i obrazovanje; profesionalna rehabilitacija, zapošljavanje i rad; zdravstvena zaštita; socijalna skrb; stanovanje, mobilnost, pristupačnost; rekreacija, razonoda i sport; pravna zaštita i zaštita od nasilja i zlostavljanja; sudjelovanje u kulturnom životu; sudjelovanje u političkom i javnom životu; udruge osoba s invaliditetom; informiranje, komunikacija i podizanje razine svijesti; život u zajednici.

Realizacijom mjera i aktivnosti Koprivničke strategije u proteklih 11 godina postignut je značajan napredak u pogledu informiranja i senzibiliziranja javnosti, uvođenja novih socijalnih usluga i podizanja kvalitete podmirenja osnovnih potreba, promicanja prava djece s teškoćama u razvoju i osoba s invaliditetom te stvaranja preduvjeta za njihovo aktivno sudjelovanje u životu zajednice.

U narednom razdoblju je neophodno nastaviti dobru praksu provođenja određenih mjera i
aktivnosti u području rada s djecom s teškoćama u razvoju i osobama s invaliditetom, prateći njihove potrebe i uvažavajući kapacitete i mogućnosti svih nositelja i suradnika u lokalnoj zajednici.
Sukladno Strategiji razvoja Grada Koprivnice 2015.-2020. i Koprivničku strategiju je potrebno definirati za razdoblje do 2020. godine, radi ujednačenog praćenja svih mjera i aktivnosti provođenja Strategije razvoja Grada Koprivnice.

Nositelj izrade akta: Predlagatelj akta:

Upravni odjel za društvene djelatnosti Upravni odjel za izjednačavanje mogućnosti

i europske poslove i socijalnu integraciju

Pročelnik:

Darko Ledinski, prof.